బ్రెండన్ మెక్‌కలమ్

బ్రెండన్ మెక్‌కలమ్ (ఆంగ్లం: Brendon McCullum; జననం 1981 సెప్టెంబరు 27) న్యూజిలాండ్‌కు ప్రాతినిధ్యం వహించిన క్రికెటర్, కెప్టెన్‌. ఆయన క్రికెట్ కోచ్, వ్యాఖ్యాత కూడా. ఆయన అన్ని ఫార్మాట్‌లను ఆడాడు. ఆయన శీఘ్ర స్కోరింగ్‌కు ప్రసిద్ధి చెందాడు, ముఖ్యంగా టెస్టుల్లో అత్యంత వేగవంతమైన సెంచరీని నమోదు చేశాడు. అతను న్యూజిలాండ్ క్రికెట్ అత్యంత విజయవంతమైన బ్యాట్స్‌మెన్, కెప్టెన్లలో ఒకరిగా పరిగణించబడ్డాడు. బ్రెండన్ మెక్‌కలమ్ ఆగస్టు 2019లో అన్ని రకాల క్రికెట్ నుండి రిటైరయ్యాడు. ప్రస్తుతం ఆయన ఇంగ్లండ్ క్రికెట్ టెస్టు జట్టుకు ప్రధాన కోచ్‌గా వ్యవహరిస్తున్నాడు.

 అంతర్జాతీయ గుర్తింపు 
2015 క్వీన్స్ బర్త్‌డే ఆనర్స్‌లో బ్రెండన్ మెక్‌కలమ్ క్రికెట్‌ రంగంలో చేసిన కృషికి గాను న్యూజిలాండ్ ఆర్డర్ ఆఫ్ మెరిట్‌కు అధికారిగా నియమించబడ్డాడు. ఆయన 2014లో న్యూజిలాండ్ స్పోర్ట్స్‌మ్యాన్ ఆఫ్ ది ఇయర్ అవార్డును, 2016లో స్పోర్ట్ న్యూజిలాండ్ లీడర్‌షిప్ అవార్డును గెలుచుకున్నాడు.

2016 జూన్ లో అంతర్జాతీయ క్రికెట్ నుండి రిటైర్ అయిన కొద్ది నెలల తర్వాత బ్రెండన్ మెక్‌కలమ్ ప్రతిష్టాత్మకమైన ఎంసిసి స్పిరిట్ ఆఫ్ క్రికెట్ కౌడ్రీ లెక్చర్‌ను ఇవ్వడానికి ఆహ్వానం వచ్చింది. ఇలా ఉపన్యాసం ఇవ్వడానికి ఆహ్వానించబడిన రెండవ న్యూజిలాండ్ ఆటగాడు అయ్యాడు. గతంలో న్యూజిలాండ్ ఆటగాడు దివంగత మార్టిన్ క్రోవ్ కు ఈ గౌరవం దక్కింది.

 కోచింగ్ కెరీర్ 
బ్రెండన్ మెక్‌కలమ్ ఆగస్టు 2019లో ట్రిన్‌బాగో నైట్ రైడర్స్, కోల్‌కతా నైట్ రైడర్స్ రెండింటికీ ప్రధాన కోచ్‌గా నియమితుడయ్యాడు. ఆయన నాయకత్వంలో ట్రిన్‌బాగో నైట్ రైడర్స్ 2020లో తమ 4వ సిపిఎల్ టైటిల్‌ను గెలుచుకుంది.

 మూలాలు 

వర్గం:1981 జననాలు
వర్గం:న్యూజిలాండ్ వన్డే అంతర్జాతీయ కెప్టెన్లు
వర్గం:న్యూజిలాండ్ ట్వంటీ20 అంతర్జాతీయ కెప్టెన్లు
వర్గం:చెన్నై సూపర్ కింగ్స్ క్రికెటర్లు
వర్గం:గుజరాత్ లయన్స్ క్రికెటర్లు
వర్గం:కాందహార్ నైట్స్ క్రికెటర్లు
వర్గం:కోల్‌కతా నైట్ రైడర్స్ క్రికెటర్లు
వర్గం:లాహోర్ క్వాలండర్స్ క్రికెటర్లు
వర్గం:రాయల్ ఛాలెంజర్స్ బెంగళూరు క్రికెటర్లు
వర్గం:సౌత్ ఐలాండ్ క్రికెటర్లు
వర్గం:ట్రిన్‌బాగో నైట్ రైడర్స్ క్రికెటర్లు
వర్గం:వార్విక్షైర్ క్రికెటర్లు
వర్గం:న్యూజిలాండ్ క్రికెట్ వ్యాఖ్యాతలు
వర్గం:న్యూజిలాండ్ ఆర్డర్ ఆఫ్ మెరిట్ అధికారులు
వర్గం:వికెట్ కీపర్లు